পূজা

পূজা (সংস্কৃত: पूजा) হিন্দুদের পালনীয় একটি ধর্মীয় অনুষ্ঠান। হিন্দুধর্মতে, দেবতাগণ, বিশিষ্ট ব্যক্তি অথবা অতিথিদের পূজা করার রীতি প্রচলিত রয়েছে। স্থান ও কালভেদে বিভিন্ন প্রকার পূজানুষ্ঠান প্রচলিত রয়েছে। গৃহে বা মন্দিরে নিত্যপূজা, উৎসব উপলক্ষে বিশেষ পূজা অথবা যাত্রা বা কার্যারম্ভের পূর্বে কৃত পূজা ইত্যাদি উল্লেখযোগ্য। 

পূজানুষ্ঠানের মূল আচারটি হলো ঈশ্বরের আশীর্বাদ ও অনুগ্রহ পেতে তাঁর উদ্দেশ্যে বিশেষ কিছু অর্পন এবং কায়মনোবাক্যে তাঁর আরাধনা করা। পূজা সাধারণত গৃহে বা মন্দিরে অনুষ্ঠিত হয়। পাশাপাশি পূজা বিভিন্ন রকমের হয়ে থাকে। 

দুর্গা অথবা কালীপূজার মতো উৎসবগুলি প্রকৃতপক্ষে পূজাকেন্দ্রিক উৎসব।

 বিভিন্ন পূজা 
 ঘরের পূজা 
অনেক হিন্দুগৃহেই নির্দিষ্ট ঠাকুরঘর বা উপাসনাস্থল রয়েছে। ঠাকুরঘরে দেবদেবীর ছবি বা মূর্তি রাখা থাকে। এই ঘরেই কুলদেবতা (পারিবারিক দেবতা) ও ইষ্টদেবতার (নিজস্ব দেবতা) নিত্যপূজা হয়ে থাকে। ঘরের নিত্যপূজা খুব সাধারণভাবে করা হয়ে থাকে। এই পূজায় দেবতার উদ্দেশ্যে ধূপ, দীপ, জল ও ফল উৎসর্গ করা হয়। পূজার পর ছোটো করে আরতিও করা হয়ে থাকে। পূজার সময় জপধ্যান ও দেবদেবীর মন্ত্র ও স্তবস্তুতি পাঠের প্রথা রয়েছে।

 মন্দিরের পূজা 
মন্দিরের পূজা বিস্তারিতভাবে করা হয়ে থাকে। অনেক মন্দিরেই দিনে একাধিকবার পূজা অনুষ্ঠিত হয়। এই পূজা সাধারণত পুরোহিত সম্পাদনা করে থাকেন। তাছাড়া, মন্দিরের দেবতা অতিথি দেবতা নন, তিনি মন্দিরের অধিবাসী। তাই তাঁর পূজায় সেই দিকটির কথা মনে রাখা হয়। উদাহরণস্বরূপ, মন্দিরে সকালে দেবতাকে জাগরিত করা হয়, তাঁকে আবাহন করা হয় না। অঞ্চল ও সম্প্রদায় ভেদে মন্দিরের পূজায় নানান প্রথা লক্ষিত হয়। মন্দিরের পূজায় পুরোহিতই সকলের হয়ে পূজা নিবেদন করেন।

 উপচার 
ঘরের বা মন্দিরের পূর্ণাঙ্গ পূজায় একাধিক উপচার বা পূজাদ্রব্য দেবতাকে উৎসর্গ করার প্রথা রয়েছে। এই উপচারগুলি অঞ্চল, সম্প্রদায় বা সময় ভেদে ভিন্ন ভিন্ন হয়। পূজার কয়েকটি সাধারণ উপচার হল আবাহন, আসন, স্বাগত, পাদ্য, অর্ঘ্য, আচমনীয়, মধুপর্ক, স্নান বা অভিষেক, বস্ত্র, অনুলেপনা বা গন্ধ, পুষ্প, ধূপ, দীপ, নৈবেদ্য, চাঁদমালা, মালা, বিল্বপত্র, প্রণাম ও বিসর্জন।

 কয়েকটি প্রসিদ্ধ পূজা 

 দুর্গাপূজা

 কালীপূজা

 সরস্বতী পূজা
 লক্ষ্মীপূজা

 শিবরাত্রি

 দোলযাত্রা

 রথযাত্রা

 সত্যনারায়ণ পূজা

 গণেশ চতুর্থী

 জন্মাষ্টমী

 গম্ভীরা পূজা

 অন্যান্য ধর্মে পূজা 

 বৌদ্ধধর্ম 

 রাজপূজা 

 আরও দেখুন 

 নবদ্বীপের শাক্তরাস
 গৌরাঙ্গিনী মাতা
 ডুমুরেশ্বরী মাতা
 নবদ্বীপের ভদ্রকালী মাতা
 মৃন্ময়ী মাতা, বিষ্ণুপুর
 বড় দেবী
 হোম
 যজ্ঞ
 বৌদ্ধধর্মে পূজা

 পাদটীকা 

 তথ্যসূত্র 



 বহিঃসংযোগ 

 Murti Puja on Hindupedia, the Hindu Encyclopedia
 Why do Hindus have a puja room ?

বিষয়শ্রেণী:হিন্দু প্রথা
বিষয়শ্রেণী:হিন্দু আচার
বিষয়শ্রেণী:সংস্কৃত শব্দ ও শব্দবন্ধ
বিষয়শ্রেণী:ধর্মীয় খাদ্য ও পানীয়